ג'ואן באאז

ג׳ואן באאז (לעיתים באעז; באנגלית: Joan Chandos Baez, ‏IPA: ‏[dʒoʊn ˈbaɪ.ɛz]; נולדה ב-9 בינואר 1941) היא זמרת פולק, משוררת, ואקטיביסטית חברתית אמריקאית. באאז נולדה בניו יורק לאב מקסיקני ולאם סקוטית. את עיקר פרסומה קנתה בשנות השישים כזמרת עם וכן כפעילה למען הפציפיזם. את הופעת הבכורה שלה כזמרת עשתה על בימת פסטיבל הפולק של ניופורט, בשנת ייסודו, 1959, כאשר הייתה בת 18. ב-1961 פגשה לראשונה את בוב דילן. באאז שכבר הייתה מפורסמת עזרה לדילן לפרוץ לתודעת הציבור והשניים אף היו בני זוג תקופה מסוימת. ב-1963 הופיעה לצד בוב דילן בעצרת ההמונים בתום המצעד לוושינגטון למען תעסוקה וחירות. ב-1965 צעדה במצעד מסלמה למונטגומרי. ב-1967 נשלחה למאסר לאחר שהפגינה נגד מלחמת וייטנאם. ב-1969 השתתפה בפסטיבל וודסטוק. הופיעה בישראל ב-1974 וב-1987. בן זוגה הראשון היה מיכאל ניו, צעיר שפגשה בזמן שלמדה במכללה בסוף שנות החמישים. בהמשך דרכה, בשנת 1979, הוא היווה השראה לשירה "מיכאל". את בוב דילן פגשה בשנת 1961. אף על פי שדילן היה מעוניין באחותה הצעירה מימי, בעקבות הסיקור התקשורתי לו זכו הקשר ביניהם התפתח באופן משמעותי יותר. לאחר שהשתתפה עם נשים נוספות במניעת גיוס לצבא, פגשה במאסר את דוד האריס, שהיה אסור בצד הגברים, אך התאפשר לו לבקר את באאז באופן סדיר. השניים התגוררו יחד לאחר השחרור מהמאסר בקומונת ההתנגדות שלו, בקליפורניה. שלושה חודשים אחרי היכרותם החליטו להינשא. הם נישאו ב-26 במרץ 1968, בכנסייה עם סמלי שלום וכומר פציפיסט. לאחר החתונה, עברו לגור בחווה שהייתה חלק מקומונה. הם טיפחו גנים והיו צמחונים אדוקים. זמן קצר לאחר מכן, האריס נאסר כיוון שהתנגד להתגייס. באאז המשיכה להופיע. בנם גבריאל נולד ב-2 בדצמבר 1969. הקשר התרופף לאחר שחרורו של האריס והם התגרשו בידידות בשנת 1973. בתחילת שנות ה-80 יצאה עם מייסד אפל, סטיב ג'ובס. לאחר מותו, דיברה עליו בחיבה, וציינה שגם לאחר שהקשר הסתיים, הם נותרו חברים והוא המשיך לבקרה. לבאאז קול סופרן גבוה וצלול בעל שלוש אוקטבות ובהופעותיה היא מלווה את עצמה בגיטרה אקוסטית. באאז הרבתה לשיר שירים אותם כתבה, אך שרה גם גרסאות כיסוי רבות, בהן של בוב דילן, לאונרד כהן, הרולינג סטונז והביטלס, ובמקרה אחד, בהופעה בספרד, ביצעה את שירה של סי היימן "יורים ובוכים". באאז היא אקטיביסטית חברתית. בשנת 1956 שמעה נאום של מרטין לותר קינג אודות מאבק לא אלים לזכויות אדם ושינוי חברתי, שריגש אותה. בהמשך הם נעשו חברים ובאאז השתתפה בהפגנות שקינג סייע לארגן. היא התנגדה למלחמת וייטנאם, עסקה בזכויות אדם, התנגדה לעונש מוות, פעלה למען זכויות קהילת הלהט"ב, אהדה למחאה באיראן ב-2009, מאבקים סביבתיים והשתתפה במחאה כנגד מלחמת עיראק. 1960 - Joan Baez 1960 - Joan Baez, Vol. 2 1964 - Joan Baez/5 1965 - Farewell Angelina 1966 - Noël 1967 - Joan 1968 - Baptism: A Journey Through Our Time 1968 - Any Day Now 1969 - David's Album 1970 - One Day at a Time 1971 - Blessed Are...‎ 1972 - Come from the Shadows 1973 - Where Are You Now, My Son?‎ 1974 - Gracias A la Vida 1975 - Diamonds & Rust 1976 - Gulf Winds 1977 - Blowin' Away 1979 - Honest Lullaby 1987 - Recently 1989 - Speaking of Dreams 1992 - Play Me Backwards 1997 - Gone from Danger 2003 - Dark Chords on a Big Guitar 2008 - Day After Tomorrow 1962 - Joan Baez in Concert 1963 - Joan Baez in Concert, Part 2 1964 - Joan Baez In San Francisco 1976 - From Every Stage 1980 - European Tour 1984 - Live Europe '83 1988 - Diamonds & Rust in the Bullring 1995 - Ring Them Bells 2005 - Bowery Songs 2007 - Ring Them Bells (הוצאה מחודשת) 2014 - Diamantes אתר האינטרנט הרשמי של ג'ואן באאז ג'ואן באאז, ברשת החברתית פייסבוק ג'ואן באאז, ברשת החברתית אקס (טוויטר) ג'ואן באאז, ברשת החברתית אינסטגרם ג'ואן באאז, במסד הנתונים הקולנועיים IMDb (באנגלית) ג'ואן באאז, באתר AllMovie (באנגלית) ג'ואן באאז, באתר Rotten Tomatoes (באנגלית) ג'ואן באאז, במסד הנתונים הקולנועיים KinoPoisk (ברוסית) ג'ואן באאז, באתר אפל מיוזיק (באנגלית) ג'ואן באאז, באתר ספוטיפיי ג'ואן באאז, באתר Last.fm (באנגלית) ג'ואן באאז, באתר AllMusic (באנגלית) ג'ואן באאז, באתר MusicBrainz (באנגלית) ג'ואן באאז, באתר דיזר ג'ואן באאז, באתר Yandex.Music (ברוסית) ג'ואן באאז, באתר Discogs (באנגלית) ג'ואן באאז, באתר Songkick (באנגלית) ג'ואן באאז, באתר Genius ג'ואן באאז, באתר SecondHandSongs ג'ואן באאז, באתר DNCI ג'ואן באאז, באתר MOOMA (בארכיון האינטרנט) ג'ואן באאז, באתר בילבורד (באנגלית) ג'ואן באאז, באתר טיידל (באנגלית) Positively 4th Street: The Lives and Times of Joan Baez, Bob Dylan, Mimi Baez Fariña and Richard Fariña-David Hajdu עודד אסף, ראשית, אדם. שנית, פציפיסטית. ושלישית - זמרת עם, באתר הארץ, 18 בדצמבר 2009 ג'ואן באאז, באתר אנציקלופדיה בריטניקה (באנגלית) באאז מבצעת את שירה של סי היימן "יורים ובוכים" בהופעה בספרד, סרטון באתר יוטיוב